กลัวจะหนักกว่าเดิม
มีประเด็นฮือฮากลายเป็น ข่าวพาดหัวตัวเท่าหม้อแกง,กรณีสำนักงานคณะกรรมการพัฒนาการเศรษฐกิจและสังคมแห่งชาติ (สศช.) กระตุกเบรกแผนจัดซื้อเครื่องบินใหม่ลอตใหญ่ 23 ลำ มูลค่า 1 แสนล้านบาท ของบริษัทการบินไทย,โดย สศช.ตีกลับให้ไปพิจารณาแผนการลงทุนให้สอดคล้องกับสถานะการเงินของบริษัทการบินไทยที่ขาดทุน ซ้ำซากติดต่อกันมาหลายปี,แม่ลูกจันทร์ มองว่า การที่ สศช. แตะเบรกให้บริษัทการบินไทยกลับไปทบทวนแผนการลงทุนใหม่ ไม่ได้มีเป้าหมายจะให้ยกเลิกแผนซื้อเครื่องบินลอตใหม่ยกกระบิทั้ง 23 ลำ,แต่ต้องการให้บริษัทการบินไทย พิจารณารายละเอียดแผนการลงทุนให้รอบคอบทั้งระยะสั้นและระยะยาว,เพราะถ้าหากการบินไทยทำกำไรคุ้มค่าเงินลงทุนก็ดีไป,แต่ถ้าหากขาดทุนซ้ำอีกจะบาดเจ็บ สาหัสเกินเยียวยา,ถ้านับเฉพาะ 4 ปีย้อนหลัง การบินไทย ขาดทุนสะสมกว่า 60,000 ล้านบาท,ล่าสุด ไตรมาส 2 ปีนี้ ก็ยังขาดทุนอ่วมอรไท,ฉะนั้น การซื้อเครื่องบินใหม่ป้ายแดงลอตใหญ่ 23 ลำ เท่ากับการบินไทยต้องแบกหนี้เพิ่มอีกหนึ่งแสนล้านบาท,จึงต้องคิดหน้าคิดหลังให้รอบคอบทุกแง่ทุกมุม,แม่ลูกจันทร์ มองว่า ถ้าหากการบินไทยต้องการครองแชมป์สายการบินชั้นนำระดับโลก ให้สอดรับกับแผนยุทธศาสตร์ชาติที่กำหนดเป้าหมายให้ประเทศไทยเป็นศูนย์กลางธุรกิจการบินแห่งใหม่ของโลกภายใน 20 ปี,การบินไทยก็จำเป็นต้องกู้เงินลงทุนซื้อเครื่องบินฝูงใหม่ เพื่อทดแทนเครื่องบินโดยสารบางส่วนที่ถึงกำหนดปลดระวาง,เพราะการมีเครื่องบินใหม่ทันสมัยเพิ่มขึ้นอีก 23 ลำ จะดึงดูดผู้โดยสารให้ใช้บริการสายการบินไทยเพิ่มขึ้นแน่นอน สายการบินไทยจะพลิกกลับมามีกำไรเป็นกอบเป็นกำ,ไม่ขาดทุนซ้ำซากอย่างที่ผ่านมา,แต่ปัญหาคือ สายการบินไทย สายการบินต้นทุนสูง ขายตั๋วแพง จะสู้กับสาย การบินโลว์คอสต์ที่ยึดหัวหาดตลาดการบินทั่วโลกได้หรือไม่? และได้อย่างไร?,นี่คือเหตุผลสำคัญ ที่ สศช.สะกิดติ่งการบินไทยให้กลับไปพิจารณาทบทวนแผนการลงทุนให้รอบคอบอีกที,แม่ลูกจันทร์ ขอแหย็มว่า เพื่อป้องกันความเสี่ยงที่อาจจะขาดทุนหนักกว่าเดิม? การบินไทยควรแบ่งแผนการจัดซื้อเครื่องบินใหม่ออกเป็น 2 ขบวน,ระยะที่ 1, สั่งซื้อเครื่องบินใหม่ 11 ลำ,และระยะที่ 2, ค่อยซื้อเพิ่มอีก 12 ลำ,วิธีนี้จะช่วยลดความเสี่ยงและความเสียวได้อีก 50 เปอร์เซ็นต์,อย่างไรก็ดี แม่ลูกจันทร์ ไม่แน่ใจว่าการรีบร้อนรวบรัดจะจัดซื้อเครื่องบินใหม่ลอตใหญ่ 23 ลำ เป็นแผนของการบินไทยเอง?,หรือมีใครในรัฐบาลแนะนำให้ ดำเนินการ?,เพราะก่อนหน้านี้ไม่นาน นายไพรินทร์ ชูโชติถาวร รมช.คมนาคม ผู้กำกับดูแลการบินไทย ไปพูดกับบอร์ดการบินไทยให้เร่งเสนอแผนจัดซื้อเครื่องบินใหม่ 23 ลำ โดยเร็วที่สุด เพื่อแก้ปัญหาขาดทุน,โดยเปรียบสายการบินไทยเหมือน ทีมหมูป่าติดถ้ำ ต้องเร่งช่วยให้ออกจากถ้ำก่อนอากาศจะหมดก่อนฝนจะมา,ไหนๆก็ช่วยทีมหมูป่าออกจากถ้ำได้ครบ 13 ตัว,ต้องเร่งช่วยการบินไทยซื้อเครื่องบินใหม่ให้ครบ 23 ลำ,ช้าไม่ได้ รอไม่ได้ เสี่ยสั่งลุย.,แม่ลูกจันทร์
แม่ลูกจันทร์ มองว่า การที่ สศช. แตะเบรกให้บริษัทการบินไทยกลับไปทบทวนแผนการลงทุนใหม่ ไม่ได้มีเป้าหมายจะให้ยกเลิกแผนซื้อเครื่องบินลอตใหม่ยกกระบิทั้ง 23 ลำ
การบินไทย,ซื้อเครื่องบินใหม่,กู้เงินลงทุนซื้อเครื่องบิน,เครื่องบินโดยสาร,สำนักข่าวหัวเขียว,ข่าวทั่วไป